"The Commission regrets the inclusion in article 2(5) and article 5(2) of references to the costs of the executive agency entrusted by the Commission for the implementation of specific parts of the Connecting Europe Facility, in the context of programme support actions.
“Is oth leis an gCoimisiún go gcuimsítear in Airteagal 2(5) agus in Airteagal 5(2) tagairtí do chostais na gníomhaireachta feidhmiúcháin a gcuireann an Coimisiún cur chun feidhme codanna sainiúla den tSaoráid um Chónascadh na hEorpa de chúram uirthi, i gcomhthéacs gníomhaíochtaí chun tacú le cláir. Meabhraíonn an Coimisiún go bhfuil an saincheart ag an gCoimisiún féin, tar éis dó anailís chostais/sochair a dhéanamh roimh ré, gníomhaireacht feidhmiúcháin a chur ar bun d'fhonn cúraimí áirithe maidir le clár a bhainistiú a chur ar a hiontaoibh, i gcomhréir le forálacha Rialachán (CE) Uimh. 58/2003 ón gComhairle. Níor cheart go ndéanfaí réamhbhreith i dtéacs an Rialacháin maidir leis an tSaoráid um Chónascadh na hEorpa faoin bpróiseas maidir le hanailís chostais/sochair a chur i gcrích ar mhaithe le cúraimí a chur ar iontaoibh gníomhaireachta feidhmiúcháin chun an tSaoráid um Chónascadh na hEorpa a chur chun feidhme. Measann an Coimisiún freisin nach féidir leis an uasteorainn sin a bheith mar fhasach i ndáil le hionstraimí cistithe eile mar gheall ar chineál sonrach na dtionscadal bonneagair a ndéanann an Ghníomhaireacht bainistiú orthu”.